Pompierii militari vâlceni au fost solicitați, azi dimineață, pentru stingerea unui incendiu izbucnit la o casă de locuit din Berbești.
La locul evenimentului din satul Târgu Gângulești s-au deplasat forțe de intervenție din cadrul Stației de Pompieri Grădiștea, cu:
- două autospeciale de stingere cu apă și spumă,
- o ambulanță SMURD.
La sosirea echipajelor operative, ardea generalizat o casă de locuit, în suprafaţă de aproximativ 40 de mp.
Nu au fost persoane surprinse în incendiu.
Pompierii militari au localizat, în scurt timp incendiul, acționând pentru lichidare.
Cauza probabilă a fost utilizarea unei surse de iluminat improvizată.